**Vážení užívatelia a vlastníci,**

**do rúk dostávate nový zálohový predpis k 1.11.2021, ktorý je potrebné platiť vopred v októbri 2021.**

**Dovoľujeme si Vás upozorniť na dôležité zmeny:**

* **menia sa čísla účtov domov, na ktoré platíte zálohové predpisy**. OTP Banka prechádza pod ČSOB a jej účty sa transformujú na nové čísla. V ľavej hornej časti predpisu máte vytlačené už nové číslo účtu domu, na ktoré treba uhrádzať nový zálohový predpis.

**V prípade platby prostredníctvom trvalého príkazu alebo cez internet banking** je treba zadať platbu od októbra už v novej výške. Zmenu treba zrealizovať čo najskôr, avšak najneskôr do konca februára 2022, dovtedy bude fungovať režim oboch účtov domu. **K 28.2.2022 budú pôvodné čísla domov zrušené a zostatky prevedené na nové účty.** **Po tomto termíne bude Vaša platba, ktorá bude zrealizovaná na starý účet vrátená z dôvodu neexistujúceho účtu a Vám vznikne nedoplatok za byt.** Nezabudnite zadať variabilný symbol Vášho bytu, ktorý máte uvedený nad číslom účtu.

**V prípade platby poštovou poukážkou** Vám budú poštové poukážky s novým číslom účtu odovzdané čo najskôr, dovtedy môžete používať aktuálne poštové poukážky, peniaze nám budú rovnako presunuté na nové účty.

* **možnosť registrácie na portál** [www.poschodoch.sk](http://www.poschodoch.sk) - v spodnej časti predpisu máte uvedený svoj registračný kód na internetový portál [www.poschodoch.sk](http://www.poschodoch.sk). Pomocou internetového pripojenia sa týmto registračným kódom, po odsúhlasení zmluvných podmienok a ceny služby = 16 centov bez DPH/mesiac zaregistrujete a budete si môcť cez internet prezerať údaje Vášho bytu, napr. prehľad a stav platieb, aktuálny predpis, posledné vyúčtovania, odpočty vody, spotrebu tepla; zástupcovia vlastníkov stav fondu opráv a postupne ďalšie položky podľa platnej legislatívy. Služba Vám bude zúčtovaná v najbližšom ročnom zúčtovaní, a to za počet mesiacov, ktoré ste boli registrovaní. Službu možno kedykoľvek vypovedať.
* **zmena niektorých položiek v zálohovom predpise** - sú zmenené položky ÚK, ohrevu TÚV, vodného a stočného TÚV a SV, spoločnej el. energie podľa spotreby vyúčtovania r. 2020 a aktuálnych cien. Cena tepla na ÚK a na ohrev TÚV sa zvyšovala k 1.1.2021, cena vodného stočného za SV a TÚV k 1.7.2021.
* ďalšou položkou, ktorá je zmenená v zálohovom predpise je poplatok na správu. Na Zhromaždení delegátov dňa 24.6.2021 bolo schválené zvyšovanie poplatku na správu o medziročný percentuálny rast minimálnej mzdy vyhlásenej Vládou SR. Od 1.7.2021 sa zvyšuje poplatok na správu o 7,41 % rastu minimálnej mzdy od 1.1.2021, a to **zo 6,- EUR na 6,44 EUR bez DPH pre užívateľov** a **zo 7,20 EUR na** **7,73 EUR s DPH pre vlastníkov**. Keďže predpis bolo možné kvôli novým účtom pripraviť až k 1.11.2021, polročné zvýšenie je rozpočítané do zvyšných 2 mesiacov roka 2021, a to pre užívateľov na 7,32 EUR a pre vlastníkov s DPH na 8,78 EUR. Presná výška poplatku na správu v prípade prevodov bytov bude vyúčtovaná vo vyúčtovaní za rok 2020. Poplatok na správu k 1.1.2022 bude zvýšený o 3,69 % nárastu minimálnej mzdy - **zo 6,44 na** **6,68 EUR bez DPH pre užívateľov** a **zo 7,73 na** **8,02 EUR s DPH pre vlastníkov**, čiže táto položka bude znovu znížená o 0,64 EUR pre užívateľov a o 0,76 EUR pre vlastníkov, o tieto sumy Vám zmeníme niektorú z ostatných položiek predpisu, tak aby Vám už aktuálna výška predpisu zostala nezmenená a Vy ste si nemuseli opäť meniť trvalé príkazy v bankách.

**V prípade otázok prosím kontaktujte p. Ivanu Ševcechovú, účtovníčku SBDO Stará Turá, tel. č.: 032/774 07 12, príp. mailom na:** **sbdo@sbdostaratura.sk**